open-index/open-wikipedia-markdown huggingface dataset:
Søren Gangfløt

**Søren Gangfløt** (1921–1997) var en norsk domorganist og komponist. Han studerte ved Musikkonservatoriet i Oslo fra 1938 til 1946 med Arild Sandvold og Per Steenberg og fikk senere studieopphold i Paris, hvor han studerte med Marcel Dupré, i København med Finn Viderø og i Amsterdam med Cor Kee. Før han ble domorganist, var han organist i Kråkerøy kirke fra 1940 til 1953, Petrus kirke 1953 til 1958 og Vestre Fredrikstad kirke, som i 1968 byttet navn til Fredrikstad domkirke, fra 1958 til 1989. 

## Pedagog og dirigent
Gangfløt underviste ved Rieflings institutt og Musikkonservatoriet og var professor i kirkemusikk på Norges musikkhøyskole fra 1973 til 1987. En lang rekke av norske organister har hatt ham som lærer, blant andre Egil Hovland, Harald Gullichsen, Asbjørn Myrås og Kåre Nordstoga og Jørn Fevang. Han var også en aktiv dirigent og ledet Cæciliaforeningen (Fredrikstad) i 43 år, fra 1944 til 1987.

## Komponist
Gangfløt skrev blant annet orgelmusikk og korverker. 
;Orgelmusikk:
* *Bryllupsmusikk* 1952
* *Folketone fra [[Østerdalen]]*
* *Intermezzo*
* *65 [[preludium|preludier]] på [[koral]]er i [[Landstads reviderte salmebok]]* 1960

## Priser
* Østfold fylkes kulturpris 1986
* Fredrikstads æres-stipendium 1989
* St. Olavs Orden 1989

## Referanser


## Litteratur
* 
* *Hvem Hva Hvor 1990* ISBN 82-516-1267-5
* John C. Henderson: *A Directory of Composers for Organ* Second edition 1999 ISBN 0-9528050-1-4
Jean Negulesco

**Jean Negulesco** (født **Ioan Negulescu,** 26. februar 1900, død 18. juli 1993) var en rumenskfødt amerikansk filmregissør og manusforfatter.

## Biografi
Jean Negulescu  ble født 26. februar 1900 i Craiova i Romania. Han studerte ved Carol I-gymnaset. I 1915 flyttet han til Wien, og i 1919 flyttet han til București, der han jobbet som maler. Senere ble han en scenedekoratør i Paris. I 1927 reiste han til New York for å stille ut maleriene sine, og valgte deretter å bosette seg der.

I 1934 begynte Negulesco å jobbe i filmindustien, først innen sketsjer, deretter som assisterende filmprodusent og assisterende regissør. På slutten av 1930-årene ble han filmregissør og manusforfatter. Han ble lagt merke til etter å ha regissert en rekke kortfilmer for Warner Bros., spesielt en serie med bandfilmer som hadde uvanlige kameravinkler og dramatisk skygge- og siluettbruk.

Den første spillefilmen som Negulesco regisserte var *[[Singapore Woman]]* i 1941. I 1949 ble han nominert til Oscar for beste regi og Gulløven på Filmfestivalen i Venezia for *[[Johnny Belinda]]*. I 1952 ble han igjen nominert til Gulløven for *[[Phone Call from a Stranger]]*. I 1953 regisserte han *[[Gift med en millionær]]*, med Lauren Bacall, Betty Grable og Marilyn Monroe i hovedrollene. Filmen *[[Det beste av alt]]*, som han regisserte i 1959, ble senere kåret til en av tidenes 50. største kultfilmer av *[[Entertainment Weekly]]*.

Fra slutten av 1960-årene bodde Negulesco og hans kone, Dusty Anderson, i Marbella i Spania. Den 18. juli 1993 døde han av hjertesvikt.

## Filmografi som regissør (utvalg)
* *[[Singapore Woman]]* (1941)
* *[[Storsvindleren Dimitrios]]* (1944) 
* *[[Humoresque (film, 1946)|Humoresque]]* (1946)
* *[[Johnny Belinda]]* (1948)
* *[[Dager jeg aldri glemmer]]* (1950)
* *[[Phone Call from a Stranger]]* (1952)
* *[[Livets karusell]]* (1952) (*The Last Leaf*)
* *[[Titanic (1953)|Titanic]]* (1953)
* *[[Gift med en millionær]]* (1953)
* *[[Vi tror på kjærligheten]]* (1954)
* *[[Pappa Stankelbein]]* (1955)
* *[[Gift med en franskmann]]* (1959)
* *[[Det beste av alt]]* (1959)
* *[[Pleasure Seekers]]* (1964)
* *[[Hello Goodbye (film)|Hello Goodbye]]* (1970)

## Bibliografi

* 

## Priser og nominasjoner
* 1949: Nominert: Oscar for beste regi, *[[Johnny Belinda]]*.
* 1949: Nominert: Gulløven på Filmfestivalen i Venezia, *Johnny Belinda*.
* 1952: Nominert: Gulløven på Filmfestivalen i Venezia, *[[Phone Call from a Stranger]]*.
* 1954: Nominert: Directors Guild of America Award: Beste regissør, *[[Titanic (1953)|Titanic]]*.
* 1955: Nominert: Directors Guild of America Award: Beste regissør, *[[Vi tror på kjærligheten]]*.
* Stjerne på Hollywood Walk of Fame 6212 Hollywood Blvd.

## Referanser


## Eksterne lenker
*
Hjelmelandsfjorden

**Hjelmelandsfjorden** er en liten fjordarm av Boknafjorden i Hjelmeland kommune i Rogaland. Fjorden ligger nord for Hjelmelandsvågen og grenser til Gardssundfjorden i vest, Ombofjorden i nord og Jøsenfjorden i øst. Hjelmelandsfjorden kan regnes som både en fortsettelse av Ombofjorden og Gardssundsfjorden. Fra vest til øst måler fjorden 4 kilometer, mens den strekker seg 5 kilometer fra Ombofjorden i nord og sørvestover til nordøstsida av Randøy.

Ved Randøy fortsetter Ølesundet frem sørvestover til Fisterfjorden på andre siden.

Et trekantet fergesamband krysser Hjelmelandsfjorden. Fra Hjelmelandsvågen går det ferge til Nesvik på Jøsneset på nordvestsiden og til Skipavik på Ombo i nordøst. Mellom Nesvik og Skipavik går det og ferge.

## Referanser
Dusty Anderson

**Dusty Anderson** (født **Ruth Anderson** 17. desember 1918) er en amerikansk tidligere skuespillerinne og modell som var aktiv i 1940- og 1950-årene.

## Biografi
Ruth Anderson ble født 17. desember 1918 i Toledo i Ohio. Hun begynte karrieren som modell, men fikk etterhvert filmkontrakt hos Columbia Pictures. I 1944 hadde Anderson sin filmdebut i en mindre rolle i *[[Cover Girl]]*, med Rita Hayworth i hovedrollen. Frem til 1947 spilte hun i ti filmer til, der hun for det meste hadde mindre roller. I 1950 og 1951 hadde Anderson ukrediterte roller i *[[Under My Skin]]* og *[[Take Care of My Little Girl]]*, begge regissert av hennes ektemann, Jean Negulesco. I 1961 adopterte de to jenter fra Italia.

Etter å ha trukket seg tilbake fra filmindustrien ble hun maler, og hadde flere utstillinger med verkene sine.

Siden slutten av 1960-årene har hun bodd i Marbella i Spania.

## Referanser


## Eksterne lenker
*
Håsteinsfjorden

**Håsteinsfjorden** er en fjord på grensen mellom kommunene Randaberg, Kvitsøy og Sola. Fjorden ligger helt ute i havgapet vest for Stavanger. Håsteinsfjorden har en lengde på omtrent 10 kilometer fra Higlane i Kvitsøy i vest til Sandeviga ved Randaberg i øst. Fra nord til sør er fjorden omtrent 8 kilometer bred fra området vest for Vistevika til øyen Alstein i nord ved innløpet til Kvitsøyfjorden.

IVAR sitt sentralrenseanlegg på Nord-Jæren ligger i Mekjarvik, og det rensede avløpsvannet går til utslippet i Håsteinsfjorden.

## Referanser
Kjemiolympiaden

**Den Internasjonale Kjemiolympiaden (IChO) (kjemi OL)** er en årlig akademisk konkurranse for studenter i videregående skole. Kjemiolympiaden er en av de internasjonale fagolympiadene. Den første kjemiolympiaden ble holdt i Praha, Tsjekkoslovakia, i 1968. Opprinnelig deltok hovedsakelig delegasjoner fra de østblokklandene, men utover 1980-årene fikk konkurransen bredere deltakelse.

## Kjemiolympiaden i Norge
Den nasjonale konkurransen har som formål å finne de dyktigste kjemielevene i den videregående skolen, og i løpet av en ukes kurs heve nivået deres betraktelig fordi det internasjonale nivået er betraktelig høyere enn det norske nivået. I tillegg er et mål å få de omkring 150 faglig dyktige realistene som kommer til 2.runde til å bli motivert for å studere realfag, og særlig kjemi videre.

* 1. runde går av stabelen en dag i ukene 42-44, og holdes ved hver enkelt skole. Den kan løses med bakgrunn i Kjemi 1-pensum, og rettes av lærerne på den enkelte skolen. De om lag 150 beste går videre til 2.runde.
* 2. runde holdes også ved skolene, men rettes sentralt av komiteen. Det kreves kunnskaper tilsvarende Kjemi 2-pensum for å løse prøven.

Vinnere av den norske finalen: 
2003: David Kunszenti-Kovacs, Lycee Francais
2004: Paul Kjetel Soldal Lillemoen, Øystese gymnas
2005: Bjarte Lofnes Hauge, Firda vgs
2006: Håkon Beckstrøm, Lillestrøm vgs
2007: Håkon Beckstrøm, Lillestrøm vgs
2008: Erik Kvam Måland, Stavanger katedralskole
2009: Yngve Guttormsen, Nordkjosbotn vgs
2010: Ingrid Eidsvaag, Bergen katedralskole
2011: Martin Helsø, Valler vgs
2012: Xiaotian Li, Berg vgs
2013: Xiaotian Li, Berg vgs
2014: William Paulsen Lohrmann, Berg vgs
2015: Vemund Falch, Trondheim katedralskole
2016: Rolf Einar Kordal, Solør vgs
2017: Johan Lokna, St. Olav vgs, Stavanger
2018: Eskil Vik, Stavanger katedralskole
2019: Audun Bergan, Elvebakken vgs
2020: Ingen finalerunde avholdt pga Covid-19
2021: Ingen finalerunde avholdt pga Covid-19
2022: Ruiyi Li, Trondheim katedralskole.

## Norske medaljer i internasjonal konkurranse 1990-

## Eksterne lenker
* www.kjemi.uio.no
*
Idsefjorden

**Idsefjorden** er en 12 kilometer lang fjordarm av Boknafjorden i Strand kommune. Fjorden har innløp mellom øyene Heng og Idse, som den er oppkalt etter, og mellom Heng og Solbakk på fastlandet. Jørpeland ligger på nordsida av fjorden, innenfor Jørpelandsholmen og Fjellsholmen. Her munner Jørpelandsåna ut i fjorden.

Mellom Idse og fastlandet i øst ligger øyen Idsal. Begge disse øyene har brosamband langs fylkesvei 535 til fastlandet over Idsalsundet (til Idsal) og Idsesundet (over til Idse). På andre siden av begge disse sundene ligger Høgsfjorden. 

Sør for Jørpeland strekker fjorden seg videre sørover til garden Botne. Denne innerste delen av fjorden blir kalt for Botnefjorden. På østsiden av Botnefjorden ligger bygdene Notavika og Jøssang. 

Vest for Idsefjorden ligger Horgefjorden, mens Hidlefjorden ligger nord for Heng. Sør for Idse ligger innløpet til Høgsfjorden. 

## Referanser
Televisió de Catalunya

**Televisió de Catalunya** (**TVC**, *Catalonias televisjon*) er en katalansk kringkastingsselskap. Det består av seks kanaler: TV3, 33, K3, 3/24, 300 og TVCi. Kanalene er tilgjengelige i Catalonia, Balearene, Valencia, Andorra, Nord-Catalonia, La Franja og l'Alguer.

## Eksterne lenker
*
Jøsenfjorden

:*For bygden med samme navn, se [[Jøsenfjorden (bygd)]].*

**Jøsenfjorden** er en sidefjord av Boknafjorden i Hjelmeland kommune i Rogaland. Det er også navnet på en bygd som ligger på nordsiden av fjorden. Fjorden har innløp fra Hjelmelandsfjorden i vest mellom Nesvik på Jøsneset i nord og Mula rett nord for Hjelmelandsvågen i sør. Fjorden strekker seg 24 kilometer østover til den fraflyttede garden Førre. Begge sider av fjorden er bratte og stiger rett opp til høyder på over 700 meter over havet.

Før kjøreveier på land ble bygget, var fjordene hovedferdselsårene for alle som bodde i fjordene. Langs begge sider av fjorden ligger det både gårdsbruk i drift og forlatte gårder og husmannsplasser. Fiskeoppdrett finnes det og i fjorden, både for laks og kveite.

Nesten halvveis inne i fjorden ligger fruktgården Ytre Eiane på nordsiden. Herfra kan man se Tøtlandsvika bre seg inn sørover til gården med samme navn, og elven Vormo munner ut i fjorden. 

Lenger inn i fjorden renner elven Ulla ut i fjorden. Den ligger ved bygden Jøsenfjorden som består av gardene Vadla (på vestsiden) og Hauga (på østsiden). Fra her og inn til bunnen av fjorden smalner fjorden inn og den innerste delen av fjorden blir kalt Førrebotn. Her munner og elven Føreåna ut i fjorden. Både Ulla og Førre er regulert i forbindelse med Ulla-Førre-utbyggingen på 1980-tallet og mesteparten av vassføringen er overført via Blåsjø til Suldal. Vormo er derimot varig vernet.

Riksvei 13 går på nordsiden av fjorden fra garden Indre Eiane og ut til Nesvik.

## Referanser
Storkollen

**Storkollen** er et fjell helt sør i Sunndal i Møre og Romsdal. Det er 1&nbsp;900 meter høyt og har en primærfaktor på 186 meter.
 
Berggrunnen består av øyegneis på de høyeste og nordlige partiene, og glimmergneis mot sørvest.

## Referanser
Steinkollen

**Steinkollen** er et fjell helt sørøst i Sunndal kommune i Møre og Romsdal. Det er 1&nbsp;881 meter høyt og har en primærfaktor på 110 meter. Fjellet ligger i Dovrefjell-Sunndalsfjella nasjonalpark.

## Fotnoter



## Referanser
Kvaløyfjorden

**Kvaløyfjorden** er en fjord rett vest for Haugesund på grensen til Karmøy kommune. Fjorden ligger mellom Kvaløya nord for Føyno i sør og Røvær i nordvest og strekker seg 6 kilometer inn til det nordlige innløpet til Karmsundet. Fjorden er en fortsettelse av Urterfjorden som ligger lenger vest. På østsiden av Kvaløya og sørover forbi Føyno ligger Føynfjorden, mens Røværsfjorden ligger lenger nord. På nordsiden av fjorden ligger øyene Bjørkevær og Indrevær, som hører til øysamfunnet Røvær.

## Referanser
Barcelona TV

**Barcelona TV** er en tv-kanal for Barcelonas metropolitane område. Den starta sendingene sine 3. november 1994. Barcelona TV var den første lokale tv-kanalen som hadde tekst-tv. Den sendes nå over digitalt bakkenett.

## Eksterne lenker
* Hjemmeside
Seriekobling

**Seriekobling** er to eller flere komponenter i en elektrisk krets som er koblet etter hverandre.

I en seriekrets deler spenningen seg, men strømmen er lik. I en krets der alle motstandene er like vil spenningen over hver motstand være gitt av den totale spenningen delt på antall motstander. Jo flere motstander i kretsen, jo flere ganger må spenningen deles og jo lavere spenning blir det over hver motstand.

Eksempel på et seriekoblet krets er juletrelys, der lysene er koblet etter hverandre.

## Se også
* Parallellkopling
* Ohms lov
Kvitsøyfjorden

**Kvitsøyfjorden** er en fjord i kommunene Kvitsøy, Rennesøy og Randaberg i Rogaland. Den er en sidefjord til Boknafjorden mellom Kvitsøy i vest, Mosterøy i Rennesøy i øst og Randaberg i sør.

Fjorden har to innløp, et sørlig mellom øya Alstein og Kvitsøy, og et nordlig mellom Fjøløy fyr og Kvitsøy. Det sørlige innløpet grenser til Håsteinsfjorden i sør. Det nordlige innløpet grenser til Skudenesfjorden, som er en del av Boknafjorden. Sør for Mosterøy ligger to andre øyer, Sokn og Bru, der Rennfastsambandet langs E39 går over. Øst for disse øyene fortsetter Kvisøyfjorden videre som Hidlefjorden og Byfjorden.
Mellom Mosterøy og Sokn ligger Askjesundet, med Hidlefjorden på andre siden, og mellom Bru og Sokn går Soknasundet. Mellom Bru og Randaberg ligger Byfjorden, som fortsetter videre østover til Åmøyfjorden og sentrum av Stavanger. Fra innløpet fra Skudenesfjorden til innløpet av Byfjorden er Kvitsøyfjorden omtrent 9 kilometer lang. 

Fra Randaberg er det fergesamband til Ystabøhamn på Kvitsøy over Kvitsøyfjorden.

## Referanser
Slaget om Kollaa

**Slaget om Kollaa** startet 7. desember 1939 og ble avsluttet 13. mars 1940 i finsk Karelen, som en del av vinterkrigen. Selv om de finske forsvarerne var sterkt underlegne de sovjetiske angriperne klarte den finske 12. divisjon å stoppe de overlegne sovjetiske styrkene. De sovjetiske styrkene var kun forberedt på fremrykning langs veier og det var svært få veier i området, de få veiene som fantes ble godt beskyttet av finske styrker i sterke defensive stillinger.

Selv om de sovjetiske styrkene ble stoppet betalte de finske forsvarerne en høy pris og kampene ved Kollaa fortsatte helt til våpenhvilen ble undertegnet. De finske styrkene var nær sammenbrudd mot slutten, de forlot sine stillinger 12. mars, men gjennomførte et motangrep den 13. mars og tok stillingene tilbake. Den kjente finske skarpskytteren Simo Häyhä tjenestegjorde ved Kollaa.

## Slagets gang
Den 30. november 1939 krysset den sovjetiske 56. divisjon grensen ved Suojärvi og snudde deretter sørvest mot Kollaa, med målet å komme bak finnenes hovedforsvarslinje nord for Ladogasjøen. Finnene, som ikke hadde regnet med en sovjetisk offensiv i dette området, var russerne underlegne, og måtte trekke seg tilbake til Kollaanjoki. Her valgte de å ta opp kampen, og opprettet en forsvarslinje langs elven.

Den 7. desember angrep de sovjetiske styrkene de finske troppene i Kollaalinjen for første gang. Angrepet mislyktes, og mellom desember og mars prøvde russerne gang på gang å bryte igjennom de finske linjene ved Kollaa, og alle gangene klarte finnene å forhindre et gjennombrudd her, på tross av store tap som resultat av tung artilleribeskyting og horder av sovjetisk infanteri støttet av stridsvogner.

Et kjent sitat fra slaget om Kollaa er generalmajor Woldemar Hägglunds spørsmål «Vil Kollaa-linjen holde stand? (Kestääkö Kollaa)», hvortil Aarne Juutilainen svarte «Ja det holder, hvis det ikke det da ikke blir gitt ordre om å flykte.»

Selv om finnene klarte å stoppe Den røde armé, led 12. divisjon store tap, og forsvarslinjen var ved å kollapse da de finske troppene forlot hovedstillingene langs Kollaanjoki den 12. mars, men de utførte et motangrep mot de sovjetiske troppene den 13. mars. Tapene var omkring 1 000 drepte på finsk side, mens over 8 000 sovjetiske soldater hadde blitt drept i de harde kampene om forsvarslinjen.

## Litteratur
*Trotter, Willam R.: *The Winter War: The Russo-Finnish War of 1939-40*, Aurum Press Ltd 1991
Sant Joan Despí

**Sant Joan Despí** er en by og en kommune i Baix Llobregat i provinsen Barcelona i Catalonia. Den ligger ved elva Llobregat. Kommunen har 31 438 innbyggere (2005) og et areal på 5,63 km². Den grenser til Cornellà de Llobregat, Sant Just Desvern, Sant Boi de Llobregat, Santa Coloma de Cervelló, Sant Feliu de Llobregat og Esplugues de Llobregat.

## Referanser
Anatolij Tymosjtsjuk

**Anatolij Oleksandrovytsj Tymosjtsjuk** (ukrainsk: Анатолій Олександрович Тимощук; født 30. mars 1979 i Lutsk i det daværende Sovjetunionen) er en ukrainsk tidligere fotballspiller som sist spilte for den kasakhstanske klubben FC Kairat. Han spilte midtbane, gjerne i en defensiv posisjon. 

## Klubbkarriere
### Volyn Lutsk
Tymosjtsjuk startet karrieren i hjembyen Lutsk, og spilte aldersbestemt fotball for klubben Volyn Lutsk. Han kom etterhvert opp på A-laget til klubben, og etter to gode sesonger i Lutsk-trøyen kom han i større klubbers søkelys.

### Sjakhtar Donetsk
Som attenåring i 1997 ble Tymosjtsjuk kjøpt av Sjakhtar Donetsk. I Donetsk ble Tymosjtsjuk en nøkkelspiller i laget som vant tre ukrainske seriemesterskap, tre ukrainske cupmesterskap og én ukrainsk supercup-finale.

Etter å ha hatt kapteinsbindet i Sjakhtar i flere år ble Tymosjtsjuk sommeren 2006 linket til flere store vesteuropeiske klubber, blant annet Juventus, Feyenoord, Celtic og Roma.

### Zenit St. Petersburg
Den 27. februar 2007 gikk Tymosjtsjuk til Zenit St. Petersburg. Overgangssummen var rapportert til å være ca. 110 millioner kroner. Han ble snart kaptein også på Zenit.

Tymosjtsjuks første sesong i Zenit-trøyen endte med suksess, da klubben for første gang siden 1984 ble seriemester. På slutten av sesongen kom Tymosjtsjuk med på fotballseriens toppliste over årets beste spillere, og ble samtidig kåret til seriens beste spiller av sportsavisen *[[Sport-Ekspress]]*.

Våren 2008 vant Zenit UEFA-cupen under Tymosjtsjuks kommando etter å ha slått Rangers 2-0 i finalen, og høsten 2008 var han med på å slå Manchester United i UEFA-supercupen.

## Landslagskarriere
Siden debuten i 2000 har Tymosjtsjuk blitt en viktig brikke i . Han ble for alvor kjent under VM i fotball 2006, da Ukraina kom til kvartfinalen og Tymosjtsjuk ble kåret til banens beste av FIFA i seieren over .

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
* Tymosjtsjuks nettsider  (på russisk og ukrainsk)
* Presentasjon på nettsidene til Zenit St. Petersburg (på russisk)
* «Tymoschuk a talisman for divided nation» i *The Independent*
Storkalkinn

**Storkalkinn** er et fjell øst for Litldalen i Sunndal kommune i Møre og Romsdal. Det er  meter høyt og har en primærfaktor på 645 meter.

Fjelltoppen ligger mindre enn 7 kilometer i luftlinje fra havnivået ved Sunndalsøra. Det er ingen så høye fjell som ligger nærmere sjøen i hele Nord-Europa.

Fjellet ligger i det nordvestre hjørnet av Dovrefjell-Sunndalsfjella nasjonalpark. På toppen av fjellet består berggrunnen av granitt, men sør for en forkastning ved høyde 1784 er berggrunnen av granittisk gneis.

## Fotnoter



## Referanser
8TV

**8TV** er en privat tv-kanal fra Barcelona i Catalonia. Kanalen eies av OC 2022. Den starta sendingene sine i 2001 under navnet *Citytv*.

## Eksterne lenker
* Hjemmeside
Dan Rachlin

**Dan Rachlin** (født 6. februar 1964) er en dansk discjockey og programleder i radio og TV. Han har arbeidet med musikk siden han som 15-åring ble discjockey. Det hele startet på gymnaset og utviklet seg senere til å inkludere diverse fester, og fra 1984 på radio og andre medier.

I dag arbeider Dan Rachlin som radiovert på Nova FM og på den danske utgaven av musikk kanalen VH1.

## Biografi
* 1978 – DJ på høgskolen Birkerød Statsskole i Danmark
* 1984 – Med på å starte radiostasjonen The Voice i København 
* 1985 – Programleder på den danske lokal tv-kanalen, Kanal 2
* 1987 – Med på å starte musikkbladet Mix 
* 1989 – Programleder på dansk TV 2 i lørdags-programmet *Fuldt hus i Østre Gasværk*
* 1992 – Programleder i *Mandag Mandag*
* 1993 – Programleder i *Det Dans*
* 1994 – Programleder i *Atom Tv* på TV3 Danmark sammen med Casper Christensen og Eva Kruse
* 1995 – Programleder i *Musik-quiz* på 3+
* 1996 – Programleder og redaksjonsmedlem på den nystartede tv-kanalen ZTV Damrak
* 1996&ndash;1999 – Programleder og diverse oppgaver på The Voice 
* 1999 – Underholdningsredaktør på Jubii  
* 2001 – Programleder på Voice' søsterkanal POP FM
* 2003&ndash;2005 Programleder i *Musikkquizzen* på P3 Danmark 
* 2005 – Mortegvert på Sky Radio
* 2006 – Diverse konsulentprosekter
* 2008 – Programleder på den danske utgaven av musikk kanalen VH1
* 2008 – Helgevert på Nova FM

I tillegg har han opptrådt som konferansier om vert på DM i karaoke i perioden 1992-2000 samt journalist i den danske avisen *[[Ekstra Bladet]]* og *[[Berlingske Tidende]]*.

I 2007 stilte han opp som discjockey ved private arrangementer gjennom booking selskapet Firser DJ. Samme åter mottok han sin første gullplate for over 100 000 solgte eksemplarer av albumet *Jukebox* i Japan etter 50 000 solgte album i mars 2006. Singelen «Jukebox» ble populær i forbindelse med den omfattende TV-kampanjen for iTunes/Motorola mobiltelefon i 2006.

## Eksterne lenker
* 
* 
* Nova FM
* VH1 DK
* Rachlins blog
Danger*Gang

**Danger*Gang** (japansk  **) er et visual kei (rockeband) fra Japan, startet i 2002 av vokalisten Waka og gitarist Hiko.

Bandet er kjent for å være et av de få bandene innen sjangeren som består kun av kvinner. De kombinerer energisk rock, growl og fengende melodier med fargerike kostymer og frisyrer.

Bandet er signert til indie-selskapet Zёnit Music Factory, plateselskapet til konsertstedet Urawa NARCISS.

## Medlemmer

* Waka (vokal)
* Hiko (gitar)
* Ren (trommer)

### Tidligere medlemmer

* Ka-e – bass (2002–2004)
* Rei – trommer (2002–2011) 
* Thera – bass (2005–2011) 
* Mizuki – bass (2012–2015) 
* Airan – bass (2015–2017) 

## Diskografi

### Album

* 2018: *dell'amore*

* 2008: *St. Beast*

### Minialbum

* 2022: *Monster Soldier*
* 2015: *V.I.O*
* 2014: *Unknow Story*
* 2013: *Valid Proof*
* 2009: *AmbitiouS*
* 2006: *Dokurock*
* 2004: *Crash*

### Singler

* 2012: *First Date*
* 2010: *Hallucination*
* 2007: *Duty*
* 2006: *Retsu*
* 2005: *Samurai*
* 2004: *Danger Gang no Theme*

## Referanser
Sergej Ignasjevitsj

**Sergei Nikolajevitsj Ignasjevitsj** (russisk: Сергей Николаевич Игнашевич; født 14. juli 1979 i Moskva) er en russisk tidligere fotballspiller.

Ignasjevitsj var kaptein på CSKA Moskva.

## Landslaget
21. august 2002 fikk han sin første landskamp for  mot Sverige.

Ignasjevitsj deltok i Euro 2008 på det russiske laget som kom helt til semifinalen.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland. Han gjorde comeback på landslaget og erstatet en skadet Ruslan Kambolov i s bruttotropp til VM i fotball 2018 i Russland.

## Referanser


## Eksterne lenker
* 
*
Slaget om Kelja

**Slaget om Kelja** ble utkjempet fra 25. – 27. desember 1939 i og rundt landsbyen Kelja (nå Portovoe, Leningrad oblast, Russland) i tidligere finsk Karelen var en del av vinterkrigen mellom Finland og Sovjetunionen. De finske styrkene vant slaget og erobret mye sovjetiske våpen, men til en høy pris i tap av soldater og måtte forsterkes fra andre frontavsnitt.

## Eksterne lenker

* Slaget om Kelja, fra winterwar.com (engelsk)
Jurij Zjirkov

**Jurij Valentinovitsj Zjirkov** (russisk: Юрий Валентинович Жирков; født 20. august 1983) er en russisk fotballspiller som fra 30. juni 2021 er klubbløs. Han spiller også for .

Han har en fortid i Spartak Tambov, CSKA Moskva, Chelsea og Anzji Makhatsjkala.

Zjirkovs spillestil har gitt ham tilnavnet «den russiske Ronaldinho». Zjirkov vant UEFA-cupen i 2004/05 med CSKA Moskva. I UEFA-cupen 2006/07 ble målet hans mot Hamburger SV kåret til turneringens beste mål av UEFA-magasinet *Goal*.

## Landslaget
9. februar 2005 fikk han sin første landskamp for  mot .

Under EURO 2008 deltok Zjirkov som venstreback på laget som nådde helt til semifinalen. Zjirkovs innsats gjorde at han ble med på UEFAs «Team of the Tournament».

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Fred Wenstøp

**Fred Wenstøp** (født 7. mai 1945 i Oslo) er norsk professor i strategi og logistikk. 

Wenstøp ble cand. real. fra Universitetet i Oslo (UiO) i 1969 og tok doktorgraden (Ph.D.) i operasjonsanalyse ved University of California i 1975 med avhandlingen *Linguistic simulation models of organizations*. Han har arbeidet som professor og dekan på Handelshøyskolen BI siden 1990-tallet.

Han har særlig interessert seg for teoretisk og anvendt beslutningsanalyse innen miljøområdet som oljevernberedskap og vern av vassdrag. Han har også bidratt til prioriteringen av utbygging av vannkraftanlegg i Norge. 

## Bibliografi
* Wenstøp har sammen med Petter Gottschalk skrevet læreboken i beslutningsanalyse som ble standard i Norge på 1990-tallet og fremover. Sammen med Knut Seip har han også skrevet en bok innen samme emne, men med større vekt på strukturering av verdier som grunnlag for valg og med en analyse av beslutninger innen forretningsliv, miljø, helse, sosialt arbeid og juss.
* Sammen med Knut Seip har han skrevet en lærebok i miljøbeslutninger.
* Han har også skrevet lærebok om statistikk.

## Se også
* Beredskap
* Nyttefunksjon

## Referanser


## Eksterne lenker
* 
*
Vytautas den stores orden

**Vytautas den stores orden** (litauisk: *Vytauto Didžiojo ordinas*) er en litauisk orden. Den er Litauens fornemste utmerkelse. *Vytautas den stores orden* ble innstiftet i 1930 i anledning 500-årsjubileet for storfyrst Vytautas den stores død. Etter å ha lagt nede i tiden Litauen var innlemmet i Sovjetunionen ble ordenen gjenopprettet 12. september 1991. Ordenen kan tildeles både litauere og utlendinger. Litauens president er ordenens stormester. *Vytautas den stores orden* rangerer foran Litauens tre øvrige ordener, *[[Vytiskorsets orden]]*, *[[Storfyrst Gediminas av Litauens orden]]* og *[[Litauens fortjenstorden]]* .

## Inndeling
*Vytautas den stores orden* er inndelt i fem grader:
* Storkors
* Storkommandør
* Kommandør
* Offiser
* Ridder

## Insignier

Ordenstegnet for *Vytautas den stores orden* består av et hvitemaljert pilkors som i midten har et våpenskjold med en historisk versjon av Litauens riksvåpen. Baksiden bærer bokstaven V sammen med årstallene 1430 og 1930. Ordensstjernen er i sølv eller gull og består av ni stråler. Den bærer pilorset med våpenskjoldet i midten av en medaljong i blå eller rød emalje. Medaljongen bærer en åpen storfyrstekrone på toppen. Ordenskjedet er utformet med lett bestående av dobbeltkors og bokstaven V i stilisert form. Ordenstegnet er opphengt i kjedet i en storfyrstekrone festet til et ledd som bærer et våpenskjold med fire heraldiske merker for områder som en gang tilhørte storfyrstedømmet Litauen: En bjørn for Smolensk, en rytter som i Litauens riksvåpen, en kriger for Trakai og et kors for Lutsk. Ordensbåndet er hvitt med oransje striper. 

Ordenstegnene er utformet av kunstneren Jonas Burba. 

## Tildeling
*Vytautas den stores orden* kan tildeles litauiske, såvel som utenlandske borgere for utmerkede fortjenester av Litauen eller menneskeheten. Ordenens øverste grad tildeles fremmede lands statsoverhoder og kongelige. De første som ble tildelt *Vytautas den stores orden* var kong Carl XVI Gustav og dronning Silvia i forbindelse med at Litauens president var på statsbesøk i Sverige.

## Norske innehavere
Kong Harald og dronning Sonja er begge storkors av Vytautas den stores orden. De ble tildelt ordenen i forbindelse med norsk statsbesøk til Litauen i 1998.

## Kilder
*  «Lithuania» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 1319–1323.

## Eksterne lenker
* Order of Vytautas the Great , Administration of the Office of the President.
* Apdovanotų asmenų duomenų bazė , søkbar database over ordensinnehavere
Slaget om Raatteentie

**Slaget om Raatteentie** ble utkjempet mellom finske og sovjetiske styrker i januar 1940 i området ved Suomussalmi som en del av slaget ved Suomussalmi. Den sovjetiske 163. divisjon erobret Suomussalmi den 7. desember 1940, men fant seg fanget dypt inne på finsk territorium. Den sovjetiske overkommandoen sendte den 44. ukrainske rifledivisjon for å unnsette den 163. divisjon. I det påfølgende slaget utslettet oberst Hjalmar Siilasvuos finske 9. divisjon totalt den 44. ukrainske rifledivisjon.

Avgjørende for den finske suksessen var de sovjetiske styrkenes avhengighet av veier, som det var få av i området og de finske forsvarernes mobilitet på ski. De finske styrkene brukte sin «Motti-taktikk» for å isolere og nedkjempe lommer med sovjetiske styrker.
Kamøyfjorden

**Kamøyfjorden** (nordsamisk: *Gappevuotna*) er en fjord på nordøstsiden av Magerøya i Nordkapp kommune i Finnmark. Fjorden har innløp mellom Beinviknæringen i nordvest og Hellnes i sørøst og strekker seg 14 kilometer sørvestover til Skipsfjord i enden av fjorden.

Like sør for Kamøyfjorden ligger Honningsvåg. Store Kamøya er en øy som ligger midt i fjorden nesten helt inne i fjorden. På innsiden av øyen ligger fiskeværet Kamøyvær. Her blir fjorden også delt i to, Duksfjorden går på nordsiden av øyen, mens Skipsfjorden går på sørsiden av øyen og Skipsfjordneset. Kamøyfjorden er 153 meter på det dypeste, like nordvest for Hellnes. 

Europavei 69 går langs den innerste delen av sørsiden.

## Referanser
Duksfjorden

**Duksfjorden** (nordsamisk: *Diksuvuotna*) er en fjordarm av Kamøyfjorden på Magerøya i Nordkapp kommune i Finnmark. Fjorden har innløp mellom Bryggnæringen i nord og Store Kamøy i sør og strekker seg 5,5 kilometer vestover til Duken i enden av fjorden.

Gården Duksfjord ligger på nordsiden av fjorden. Rett innenfor Store Kamøya ligger Litle Kamøya og sør for denne igjen ligger Kamøyvær. Fjorden er 110 meter på det dypeste, helt ytterst i fjorden. 

Mellom selve Magerøya og Litle Kamøya går den lille fjordarmen Risfjorden sørover.

## Referanser
Risfjorden (Kamøyvær)

**Risfjorden** (kvensk: Riisvuono) er en fjordarm av Duksfjorden på Magerøya i Nordkapp kommune i Finnmark. Fjorden har innløp mellom Kriknes i vest og Litle Kamøya i øst og strekker seg 2,5 kilometer sørover til enden av fjorden.

Fiskeværet Kamøyvær ligger på østsiden av fjorden. Fjorden er 43 meter på det dypeste, like nordvest for Kamøyvær. 

Fv172 går langs østsiden av fjorden.

## Referanser
Skipsfjorden

**Skipsfjorden** eller **Skipfjorden** er navnet på flere fjorder i Norge:

*Skipsfjorden (Nordkapp) &ndash; en fjordarm av Kamøyfjorden på Magerøya i Nordkapp kommune i Finnmark.
*Skipsfjorden (Karlsøy) &ndash; en fjordarm av Fugløyfjorden i Karlsøy kommune i Troms.
*Skipsfjorden (Torsken) &ndash; en fjordarm av Torskenfjorden i Torsken kommune i Troms.
*Skipsfjorden (Dønna) &ndash; en fjordarm av Stigfjorden i Dønna kommune i Nordland.
El Periódico de Catalunya

***El Periódico***, tidligere ***El Periódico de Catalunya***, er en morgenavis fra Barcelona i Catalonia (Spania). Den ble grunnlagt i 1978, som en avis som skulle være uavhengig av katalansk separatisme og nasjonalisme, og eies i dag av Grupo Prensa Ibérica. *El Periódico* gis ut i to utgaver hver dag, én på spansk og én på katalansk. Det er en av de bestselgende avisene i Catalonia, etter *[[La Vanguardia]]*.

## Eksterne lenker
*
La Vanguardia

***La Vanguardia*** er en spanskspråklig avis fra Catalonia. Den er Catalonias største avis, og den fjerde største i hele Spania. Avisa ble grunnlagt 1. februar 1881. Hovedkvarteret ligger i Avinguda Diagonal i Barcelona.

## Språk
Fra og med 3. mai 2011 publiseres *La Vanguardia* publisert i to parallelle versjoner, spansk og katalansk. 

## Referanser


## Eksterne lenker
*
Lovrafjorden

**Lovrafjorden** er en sidefjord til Sandsfjorden i Suldal kommune i Rogaland. Lovrafjorden ligger på østsiden av Løvanes fra Løvanestangen og omtrent 4,5 kilometer sørover, nesten parallelt til Sandsfjorden, til Lovraeidet. Sør for det om lag 200 meter smale Lovraeidet fortsetter Lovravatnet videre fremover 4 kilometer lenger sørover.

Det er nesten ingen bosetning langs fjorden, som har forholdsvis bratte sider, men riksvei 13 følger hele østsiden av fjorden.  


Fil:Lovrafjorden Norge.jpg|Lovrafjorden
 

## Referanser
MTV Europe

**MTV Europe** ble lansert 1. august 1987 under en samarbeidsorientert avtale med Viacom og British Telecom PLC fram til 1991, da ViacomCBS tok over hele eierskapet.
MTV Europe er en 24-timers engelsk-språklig musikk-TV-kanal rettet mot seere i alderen 16-35, noe som blir 100 millioner husstander i 43 territorier. Kanalen er distribuert via satellitt og kabel-tv. MTV Europe ble foregangsland i Europa i 1995 med oppgraderingen av sine digitalt komprimerte sendinger. MTV Europe er heleid og drevet av MTV Networks Europe. Kanalen var basert i Camden Town, London. I 2001 skiftet kanalen navn til "MTV European" og senere erstattet tilbake til MTV Europe i februar 2008, da kanalen flyttet fra sitt hovedkvarter i London til Warszawa, Polen. 

Med tilsvarende humor som i 1981, da lanseringen av MTV i USA ble en realitet, var den første videoen vist på MTV Europe "Money for Nothing" av Dire Straits, som begynner og slutter med repetisjon av linjen "Jeg vil ha min MTV".

## Show på MTV Europe

* *[[MTV News]]*
* *[[Euro Top 20]]*
* *[[MTV Live]]*
* *[[World Chart Express]]*
* *[[The Lick]]*
* *[[Lick Shots]]*
* *[[Hitlist UK]]*
* *[[Chill Out Zone]]*
* *[[Party Zone]]*
* *[[Alternative Nation]]*
* *[[Superock]]*
* *[[Headbangers Ball]]*
* *[[European Dancefloor Chart]]*
* *[[So '90's]]*
* *[[MTV's Greatest Hits]]*
* *[[Total Request Live]]*
* *[[Top 10 at 10]]*
* *[[MTV's Most Wanted]]*
* *[[MTV Alarm]]*
* *[[MTV Select]]*
* *[[Number One Hits]]*
* *[[Summer Of MTV]]*
* *[[The Rock Chart]]*
* *[[Music Mix]]*
* *[[Music Non Stop]]*
* *[[Top Selection]]*
* *[[Nordic Top 5]]*
* *[[The Fridge]]*
* *[[Videoclash]]*
* *[[Bytesize]]*
* *[[3 from 1]]*
* *[[Dexpedition]]*

## Programledere på MTV Europe

*Simone Angel
*Steve Blame
*Pip Dann
*Rebecca De Ruvo
*Carolyn Lilipaly
*Toby Amies
*Kristiane Backer
*Ray Cokes
*Paul King
*Lisa I'Anson
*Maria Guzenina
*Ingo Schmoll
*Marijne van der Vlugt
*Davina McCall
*Eden Harel
*John Kearns
*Hugo De Campos
*Enrico Silvestrin
*Lars Beckung
*Kicki Berg
*Neil Cole
*Joanne Colan
*Marcel Vanthilt
*Axl Smith
*Vanessa Warwick

### Tidligere Programledere
*Ulrika Eriksson
*Thomas Madvig
*Maiken Wexø
*Eden Harel
*Marcel Vanthilt

## Referanser



## Eksterne lenker
* MTV Europe
* MTV Europe Skjermbilder
Marren

**Marren** er en liten fjord i Eigersund kommune, like ved kommunegrensen til Hå kommune. Fjorden har innløp mellom holmene Skjerpingan og Dyrøya og strekker seg først nordover, før den omtrent halvvegs snur rett østover. Hele fjorden har en lengde på omtrent 3 km. Ved den indre delen ligger det to bygder, Hellvik som ligger på nordsiden av fjorden og Trosaviga på sørsiden. Den innerste delen av Marren blir kalt Marbotn. Riksvei 44 går langs deler av nordsiden av fjorden.

Marren er den første fjorden på østsida av kysten av Jæren. 

## Referanser
Atmosphere

**Atmosphere** er en hiphop duo fra Minneapolis i delstaten Minnesota i USA. 

Gruppen ble startet i 1994 av Slug og Spawn. Senere ble også Ant med i bandet.

## Studioalbum
:*Se utdypende artikkel: [[Atmosphere diskografi]]*
*1997: *[[Overcast]]*
*2002: *[[God Loves Ugly]]*
*2003: *[[Seven's Travels]]*
*2005: *[[You Can't Imagine How Much Fun We're Having]]*
*2008: *[[When Life Gives You Lemons, You Paint That Shit Gold]]*

## Eksterne lenker
* 
* 
*
Persipnei

**Persipnei** eller *Phersipnai* (senere *Ferspnai*) er i henhold til etruskisk mytologi en gudinne og dronning av underverden. Hun var gemal av Aita, en demonisk gud i underverden og tilsvarte gresk Hades.

Hun tilsvarte Persefone i gresk mytologi og Proserpina i romersk mytologi. Etruskerne lånte ikke bare myten om gudinnen, men overtok også navnet.

## Referanser
Skipsfjorden (Nordkapp)

**Skipsfjorden** (nordsamisk: *Skiipavuotna*) er en fjord på Magerøya i Nordkapp kommune i Finnmark. Fjorden har innløp mellom Skipsfjordneset i nordvest og Selvågklubben i sørøst og strekker seg fire kilometer vestover til Skipsfjord i enden av fjorden.

Skipsfjorden ligger like nord for Honningsvåg. Honningsvåg lufthavn ligger på sørsiden av fjorden. Skipsfjord ligger på nordsiden av enden av fjorden, mens grenden Austerelva ligger på sørsiden.

Fjorden har en største dybde på 101 meter, helt ytterst i fjorden. 

Europavei 69 går langs sørsiden av fjorden.

## Referanser
MTV

**MTV** (**Music Television**) var en amerikansk musikk-tv-kanal basert i New York. Den ble lansert 1. august 1981, der hensikten med kanalen var å spille musikkvideoer guidet på lufta med kjente «VJ-er».

Michael Jackson var den første svarte artisten som viste musikkvideoene sine på MTV. MTV kom med en uttalelse i 2009 der det heter: «MTV skapte ikke Michael Jackson, han skapte oss. Ingen andre rocket VMA som han gjorde! Full respekt fra MTV.»

John Lack, som ledet åpningsshowet, sa følgende: «Ladies and gentlemen, Rock and Roll», og den første musikkvideoen som ble spilt var The Buggles med «Video Killed the Radio Star». Den neste videoen som ble spilt, og som ikke ble like berømt, var Pat Benatar med «You Better Run».

I dag spiller MTV et begrenset utvalg av musikkvideoer. Utover 1990-tallet ble det satset mer på serier og reality-TV rettet mot tenåringer og unge voksne. Dette økte ytterligere etter millenniumskiftet, noe som gikk på bekosting av kanalens visning av musikkvideoer. I 2010 bestemte kanalen seg for å distansere seg fra begrepet «Music Television», men ville allikevel beholde det gamle navnet. MTVs markedssjef Tina Exarhos uttalte i den forbindelse at: «De som ser på kanalen i dag refererer ikke til MTV som en musikkanal. Det har ikke lenger den samme emosjonelle forbindelsen».

Siden lanseringen har MTV revolusjonert musikkbransjen med slagord som «Jeg vil ha min MTV», noe som har blitt et meget kjent slagord, og er mye brukt på folkemunnene. Konseptet med video jockey ble populært, og ideen om en dedikert video-basert stikkontakt for musikk ble lansert, og både artister og fans fant et sentralt sted for musikk arrangementer, nyheter og tilbud. MTV har også vært referert utallige ganger i populærkulturen av musikere, andre TV-kanaler og-programmer, filmer og bøker.

MTV har senere skapt utallige søsterkanaler i USA og tilsluttede kanaler internasjonalt, deriblant MTV Norge og MTV Europe. MTVs moralske innflytelse på unge mennesker, inkludert eksempler på sensur og sosial aktivisme, har vært grunnlag for debatt i mange år. MTVs beslutning om å fokusere mer på reality har også skapt debatt siden 1990-tallet.

## MTV2
1. august 1996 var oppstarten for MTV2, med opprinnelig mål om å spille musikkvideoer kontinuerlig uten reklameavbrudd, siden MTV hadde begynt å dreie innholdet mot programmer som ikke var musikkrelaterte. Dette ble endret på slutten av 2002, og idag viser de musikkvideoer, musikkrelaterte programmer og programmer som er pop- og ungdomskultur-relaterte. Målgruppen er tenåringer og personer tidlig i 20-årene.

## Se også
* MTV Europe
* MTV Norge
* MTV Unplugged

## Referanser


## Eksterne lenker
*
Nordfjord (Sokndal)

**Nordfjord** er en liten fjord i Sokndal kommune. Den har innløp like vest for innløpet til Rekefjord og Lille Presteskjær fyr. Fjorden strekker seg nesten 3 kilometer nordvestover på nordsiden av Nordnes. Bunnen av fjorden ligger like vest for bygden Rekefjord.

## Referanser
Šibenik-Knin

**Šibenik-Knin** *([[kroatisk]]: Šibensko-kninska županija)* er et fylke i Kroatia,, beliggende ved Adriaterhavet. Det ligger nord i regionen Dalmatia, og grenser mot nabolandet Bosnia-Hercegovina i øst. I nord grenser det til fylket Zadar, og i sydøst til Split-Dalmatia. Den største byen og fylkeshovedstad er Šibenik, andre større byer er Knin og Vodice.

Fylket er nesten 3&nbsp;000 km², og består foruten fastlandsdelen av en rekke øyer. Nasjonalparkene  Krka og Kornati ligger i dette fylket.

## Demografi
Šibenik-Knin har den største serbiske minoriten av fylkene i Dalmatia, det var likevel nær 90& kroater ved folketellingen i 2001.

## Byer og kommuner
Šibenik-Knin fylke er administrativt inndelt i 5 byer og 15 kommuner. 
### Byer

 Dette tallet fra folketellingen i 2001 inkluder innbyggerne i Bilice som siden har blitt en selvstendig kommune.

### Kommuner

## Eksterne lenker
*
Mastrafjorden

**Mastrafjorden** er en fjordarm av Boknafjorden i Stavanger kommune, på sørvestsiden av selve Rennesøy og nordøst for Mosterøy, som fjorden er oppkalt etter. Fjorden har innløp mellom Eplevika på Relanes på Rennesøy og nordre Lamholmen ved Mosterøy og går 12 kilometer sørøstover til Hidlefjorden, som ligger på sørsiden av Rennesøy og går østover mot Ryfylke.

Rennfastsambandet langs E39 krysser fjorden via Mastrafjordtunnelen som har en total lengde på 4,4 kilometer og er 133 meter under havoverflaten på det dypeste. 

I den nordlige delen av fjorden ligger halvøyen Klosterøy på Mosterøy. Her ligger landets best bevarte klosteranlegg Utstein kloster. 

På Rennesøysiden ligger Vikevåg ved fjorden. Vikevåg er et administrasjonssenter i Stavanger kommune. 

## Referanser
George M. Humphrey

**George Magoffin Humphrey** (født 8. mars 1890 i Cheboygan i Cheboygan County i Michigan i USA, død 20. januar 1970 i Cleveland i Ohio) var en amerikansk forretningsmann, advokat og republikansk politiker, kjent som USAs 55. finansminister under president Dwight D. Eisenhower i perioden mellom 1953 og 1957.

## Liv og virke
### Bakgrunn
George M. Humphrey var sønn av Caroline Magoffin og Watts Sherman Humphrey. Han vokste opp i Saginaw og avla sin grunneksamen og sin juristeksamen ved University of Michigan før han startet sin karriere som advokat i 1912.

Han arbeidet i fem år hos farens advokatselskap i Saginaw før han i 1917 ble ansatt hos stålindustriforetaket M. A. Hanna and Company, hvor han arbeidet i 35 år og avanserte til å bli administrerende direktør allerede i 1929.

### Økonomisk rådgiver i Truman-regjeringen
Mot slutten av 1940-årene gikk han i tjeneste for president Harry S. Trumans regjering, særlig som rådgiver i økonomiske anliggender. Årene 1948-1949 var han leder av Komiteen for reparasoner i forvaltningen for økonomisk samarbeid. I 1949 ble han medlem av Handelsministeriets økonomiske rådgivningsråd (Business Advisory Council). I 1950 var han så behjelpelig ved utarbeidelsen av en avtale mellom gruveselskapene og de forente gruvearbeiderfagforeninger.

### Finansminister i Eisenhower-regjeringen
Før presidentvalget i 1952 ble han anbefalt som en kandidat til en regjeringspost for Dwight D. Eisenhower av hans nære rådgiver general Lucius D. Clay, som hadde arbeidet sammen med Humphrey når det gjaldt etterkrigsplaner i Tyskland etter andre verdenskrig. 

Den 21. januar 1953 ble han utnevnt til finansminister av Eisenhower, et embede han hadde til 1957. I dette embede gikk han sterkt inn for en skattereform. Den ble vedtatt av Kongressen allerede i 1954, og medførte en reduksjon av den personlige inntektsskatt eå vel som opphevelsen av skattleggingen av residualgevinster. Humphrey var særlig opptatt av at regjeringens utgidter skulle reduseres, for på den måte å bekjempe inflasjonen. 

George M. Humphrey ble regnet som en av de mest innflytelsesrike i Eisenhowers kabinett, og presidenten skal en gang ha uttalt følgende: «*When George speaks, we all listen*». Som finansminister arbeidet han for et balansert budsjett og strenge kriterier for sosiale bidrag og utviklingshjelp. Han lyktes ved at budsjettet for 1956 ikke bare gikk i balanse (for første gang siden 1951), men gikk i pluss.

Den 29. juli 1957 gikk han av aldersgrunner ut finansministerambedet, og samme dag ble posten gitt videre til Robert B. Anderson.

Etter tiden som finansminister dro han først tilbake til M. A. Hanna and Company og ble senere styreformann hos National Steel Corporation. 

Humphrey døde den 20. januar 1970 på et universitetssykehus i Cleveland i Ohio.

## Referanser


## Eksterne lenker
* Treas.gov – George M. Humphrey – Biografien til Humphrey hos U.S. Department of the Treasury.
EXIT (festival)

**EXIT** (også kjent som **State of EXIT**) er en årlig musikkfestival i Petrovaradin festning i Novi Sad. Festivalen er avholdt årlig siden 2000 og fra 2003 varer den vanligvis i fire dager.

Sjangre er bl.a. rock, electronica, dance, metal, hiphop og punk

Festivalen ble grunnlagt av tre studenter fra Novi Sad: Bojan Bošković, Dušan Kovačević, og Ivan Milivojev. 

UK Festival Awards, organisasjonen til de 40 største festivaler i Europa, kåret i 2007 EXIT til den beste europeiske festivalen i 2007.

## Referanser

## Eksterne lenker
*
John W. Snyder

**John Wesley Snyder** (født 21. juni 1895 i Jonesboro i Arkansas, død 8. oktober 1985) var en amerikansk politiker og forretningsmann kjent som USAs 54. finansminister under president Harry S. Truman i perioden mellom 1946 og 1953.

## Biografi
Snyder studerte ved Vanderbilt University i ett år før han vervet seg for United States Army for å delta i første verdenskrig. Etter krigen skaffet han seg erfaring innen bankdrift og bankvirksomhet samtidig som han fikk flere offentlige verv, som Office of the Comptroller of the Currency, Federal Loan Administrator og Director of War Mobilization and Reconversion. I det siste vervet spilte han en viktig rolle i overgangen fra krigsøkonomi til fredsøkonomi.

Han var en nær venn av president Truman, som han hadde tjenestegjort sammen med i første verdenskrig, og ble utnevnt til finansminister i 1946. Hans rolle som finansminister var å etablere en stabil etterkrigsøkonomi, og hovedpoengene i hans program var å ivareta tilliten til regjeringen, redusere føderale utgifter, samt å oppmuntre til sparing gjennom statsobligasjoner.

John Wesley Snyder gikk av fra regjeringen på slutten av Trumans andre periode og døde den 8. oktober 1985 i en alder av 90 år.

## Referanser


## Eksterne lenker
* Treas.gov – John W. Snyder – Biografien til Snyder hos U.S. Department of the Treasury.
Nicolas Broca

**Nicolas Broca** (født 18. april 1932, død 7. februar 1993), bedre kjent under psevdonymet *Nic*, var en belgisk tegner, som er blant annet kjent for sine tre Sprint-album som han lagde sammen med Raoul Cauvin. Hoveddelen av hans produksjon var innen tegnefilm. 

## Bakgrunn
Etter å ha studert ved et kunstakademi i Liège fikk han i 1959 jobb i bakgrunnsavdelingen på Studio Belvision i Brussel. Karrieren innen tegneserierelatert film starta imidlertid for alvor i 1966, da han vendte tilbake til Belvision etter en kortvarig periode innen reklamebransjen. Her blei han involvert i tegnefilmproduksjoner av mange av de store franske seriene, blant annet Asterix, Lucky Luke, Tintin og smurfene. I 1980 påtok han seg så oppgaven sammen med tegneserieforfatteren Raoul Cauvin å videreføre serien Sprint. Det blei til tre historier, som imidlertid blei kritisk mottatt av fans og presse. Etter dette gikk han tilbake til tegnefilmbransjen.

Nic Broca døde den 7. februar 1993.

## Referanser


## Eksterne lenker
* 
* Biografi Lambiek Comiclopedia
* Biografi Comicwiki
* Om skaberne af Splint & Co. Tegneseriemuseet i Danmark
Zadar (fylke)

**Zadar fylke** *([[kroatisk]]: Zadarska županija)* er et fylke i Kroatia,, beliggende ved Adriaterhavet. Det ligger lengst nord i regionen Dalmatia, og grenser mot nabolandet Bosnia-Hercegovina i øst. I nord grenser det til fylkene Primorje-Gorski Kotar (sjøgrense) og Lika-Senj, og i sydøst til Šibenik-Knin. Den største byen og fylkeshovedstad er Zadar, nest største by i fylket er Benkovac.

## Byer og kommuner
Zadar fylke er administrativt inndelt i 6 byer og 28 kommuner.
### Byer

### Kommuner